

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 8.februārī Nr.46

(prot. Nr.2, 27.§)

**Par zemes vienības, kadastra apzīmējums 05000012304, nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Ministru kabineta 2007.gada 30.oktobra noteikumu Nr.735 "Noteikumi par publiskas personas zemes nomu" 19.punktu, Daugavpils pilsētas domes (turpmāk – Dome) 2008.gada 10.aprīļa saistošo noteikumu Nr.21 “Par neapbūvēta zemesgabala nomas maksas apmēru” 3.punktu, ņemot vērā Domes Pilsētbūvniecības un vides komisijas 2017. gada 6.decembra sēdes protokola izrakstu Nr.13 (reģ. Domes Īpašuma pārvaldīšanas departamentā 11.01.2018. Nr.93/5.1-1), Domes Ārkārtas Īpašuma komitejas 2018.gada 8.februāra sēdes protokolu Nr.3, Domes Ārkārtas Finanšu komitejas 2018.gada 8.februāra sēdes protokolu Nr.3, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), **Daugavpils pilsētas dome nolemj:**

1. Nodot iznomāšanai, Daugavpils pilsētas pašvaldības īpašumā esošo zemes vienību 973 m2 platībā, kadastra apzīmējums 05000012304, Parādes, Cietokšņa, Rīgas ielu rajonā, Daugavpilī (turpmāk-Zemesgabals),bez apbūves tiesības uz 5 gadiem, publiski pieejamas, bezmaksas autostāvvietas nodrošināšanai, rīkojot zemes nomas tiesību izsoli.

2. Apstiprināt Zemesgabala nomas maksas sākumcenu 830,00 EUR (astoņi simti trīsdesmit eiro 00 centi) gadā.

3. Apstiprināt Zemesgabala nomas tiesību izsoles noteikumus.

4. Zemesgabala nomas tiesību izsoli, pamatojoties uz Zemesgabala nomas tiesību izsoles noteikumiem, veikt izsoles komisijai šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs

Komisijas locekļi: A.Eisāne, Domes Īpašuma pārvaldīšanas departamenta speciāliste neapbūvētas zemes nomas jautājumos

S.Kraine, Domes Īpašuma pārvaldīšanas departamenta juristes p.i.

I.Ilarionova, Domes Īpašuma pārvaldīšanas departamenta

Nekustamā īpašuma izvērtēšanas vecākā speciāliste.

Pielikumā: Zemesgabala nomas tiesību izsoles noteikumi.

Domes priekšsēdētājs *(personiskais paraksts)* R.Eigims